
NARVA  LINNAVALITSUS 

KORRALDUS

Narva                                                                                                                  20.04.2016.a. nr ……........... 
Joala tänav T2 aadressil asuvate 
transpordiehitiste teenindamiseks
vajaliku maa määramine

1. Asjaolud ja menetluse käik
Narva linnas, aadressil Joala tänav T2 asuvad silla sambad ja sild. Antud ehitised kuuluvad Narva linnale. Majandus- ja kommunikatsiooniministri 02.06.2015 määruse nr 51 „Ehitise kasutamise otstarvete loetelu“ kohaselt ehitise kasutamise otstarve on sillad ja estakaadid, kood 21410.
Ehitiste teenindamiseks vajaliku maa munitsipaalomandisse taotlemiseks on 29.12.2015.a koostatud maa piiride ettepanek, mis on 28.01.2016.a  Ida-Viru maavanema poolt kooskõlastatud. Narva Linnavalitsuse 10.02.2016.a korraldusega nr 128-k moodustavale maaüksusele on määratud aadress Narva linn, Joala tänav T2. Narva Linnavolikogu 24.03.2016.a otsusega nr 51 määrati munitsipaalomandisse taotletava maa sihtotstarbeks transpordimaa. 

Vastavalt Vabariigi Valitsuse 30. 06. 1998 määruse nr 144 „Ehitise teenindamiseks vajaliku maa määramise korra kinnitamine“ punktile 12  määrab linna- või vallavalitsus ehitise teenindamiseks vajaliku maa suuruse ja piirid. Otsuses peab sisalduma vähemalt ehitise nimetus ja selle kasutamise otstarve, maa ligikaudne pindala ja asukoht. Otsusele lisatakse ehitise teenindamiseks vajaliku maa määramise ettepanek. Otsus koos lisaga lisatakse maa tagastamise, erastamise, munitsipaalomandisse andmise, riigi omandisse jätmise või hoonestusõiguse seadmise toimikusse ning see on aluseks katastriüksuse moodustamisel.
2. Õiguslikud alused
2.1 Vabariigi Valitsuse 30. 06. 1998 määruse nr 144 „Ehitise teenindamiseks vajaliku maa määramise korra kinnitamine“ punkti 12 kohaselt  määrab linna- või vallavalitsus ehitise teenindamiseks vajaliku maa suuruse ja piirid. 
2.2 Narva Linnavolikogu 25.09.2003.a. otsusega nr 120/21 ”Volitatud esindajate kinnitamine” volitati kohaliku omavalitsuse esindajat teostama Eesti Vabariigi seadustega ettenähtud toimingud maaüksuse piiri muutmisel või maaüksuse piiri määramisel 
3. Otsus
Määrata transpordiehitistele (kasutamise otstarve on tänav, kood 21410), mis asuvad aadressil Joala tänav T2, teenindamiseks (rajatiste paigutamiseks ja teehoiu korraldamiseks) vajaliku maa suuruseks 350 m2 vastavalt piiride ettepanekule (lisatud).
4. Rakendussätted

4.1 Korraldus jõustub seadusega sätestatud korras.

4.2 Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

